《千秋岁 其四 寿戴绅黄司李》
清代·王士禄

文澜笔阵。早岁惊神骏。花萼继，飞腾迅。传经推戴德，佐郡同何逊。

风景地，二分明月窥人俊。

览揆当青鬓。底语为君进。却月迩，凌风近。玉壶冰色洁，宝瑟朱丝润。

还自有，君家柑酒鹏声韵。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。